
CAPITOLUL I

Analiza situaţiei operative

A. Terioriul

Situat la 11 km nord de municipiul Ploieşti, pe malul stâng al râului Teleajen, oraşul Boldeşti – Scăeni are teritoriul administrativ desfăşurat pe o suprafaţă de 3.489 ha (2.304 ha teren agricol, 706 ha pădure, 479 ha alte terenuri) şi este împărţit în 3 cartiere:

· Boldeşti

· Scăeni

· Balaca

şi o localitate componentă: Seciu.


Oraşul este străbătut de la sud la nord de:

· drumul DN. 1A care face legătura între municipiile Ploieşti şi Braşov;

Din DN1A, se ramifică la Boldești-Scăeni trei drumuri județene: DJ236 și DJ250 duc către Bucov, spre DN1B, unul prin parcul Constantin Stere și altul pe lângă satul Pleașa. Al treilea drum județean, DJ232, duce către Plopu prin localitatea Seciu.
· calea ferată Ploieşti Sud – Măneciu

Pe raza oraşului Boldeşti-Scăeni îşi desfăşoară activitatea mai multe societăţi comerciale, cele mai importante fiind: SC OMV PETROM SA, IMO INVEST TOTAL SRL, SC AGRISOL, SC ARTEMA PLAST, SC FARINA PAN SRL, SC JOVILA CONSTRUCT SRL,SERVICE AUTO SILDANI, SERVICE AUTO SAFETY MOTORS, SC SIM IMPEX SRL, SC TRON PROD SRL, ROMBEER CRÎNGAȘU SRL, VÂRTEJ COM SRL, ECOFERM SRL, SC DARSTHY SRL, SC CHEMTRADERS SRL, SC PANAIT SRL, SC RAD SRL, ENIT DOWNSTREAM SRL, BALKANICA DISTRAL SRL, RESTAURANT KORONA, SC TUGAB SRL, SC RISALIN SRL, MUŞOIU IMPEX SRL, ZEN SPORT SRL, SITI BALKANI SRL, COOKIS SRL, FARMACIA BELLADONA, FARMACIA MAXIFARMA, COOPERATIVA DE CONSUM CONSUMCOOP, AGUAKY TRANS SRL, SC VITALIA SERVICII PENTRU MEDIU, TRATAREA DEȘEURILOR SA,  punct de lucru local CLINICA SANTE, CENTRUL MEDICAL ADAM.
În oraşul Boldeşti-Scăeni funcţionează următoarele instituţii de învăţământ:


Şcoala de Subofițeri de Pompieri și Protecție Civilă "Pavel Zăgănescu" ;

Liceul tehnologic  “Teodor Diamant”;


Şcoala gimnazială nr. 1“ Mihai Viteazul”;

Şcoala gimnazială Nr. 2 Scăeni.

Obiective cultural-sportive:
                        Centru multifuncțional cultural-educational;


Casa de cultură “ Mihai Eminescu”;



Căminul cultural Seciu;



Stadionul “Viorel Mateianu”;


Obiective de cult:



Biserica ortodoxa Boldeşti, cu hramul Sf.Arhanghel Mihail şi Gavril;



Biserica ortodoxa Scăeni, cu hramul Adormirii Maicii Domnului;



Biserica ortodoxa Balaca, cu hramul Sf. Împăraţi Constantin şi mama sa   

                     Elena;



Biserica ortodoxa Seciu, cu hramul Sfânta Treime;


Biserica Neoprotestantă.
B. Populaţia

Conform recensământului din anul 2021, populaţia oraşului era de 10.298 locuitori, majoritari români 8.518(82,72%), rromi 770(7,48%),  iar pentru 1.010 locuitori (9,80%) nu se cunoaște apartenența etnică, iar din punct de vedere confesional creştin-ortodocșii reprezintă marea majoritate.

C. Evenimente social –economice, politice sau religioase:

· 24 ianuarie 2026         – Ziua Unirii Principatelor Române;

· 10 aprilie 2026            – Vinerea Mare;
· 12-13 aprilie 2026                 – Învierea Domnului ( Sfintele Paşti );
· 01 mai 2026                           – Ziua Muncii;
· 21.05.2026
                          – Sf. Împăraţi Constantin şi mama sa Elena -          
                                                  Hramul     Bisericii Balaca;
· iunie- 2026                           – Zilele oraşului Boldeşti-Scăeni;

· 01 iunie 2026                        –  Ziua Copilului; Rusaliile;
· 01 iunie 2026
              –  Sf. Treime – Hramul Bisericii Seciu;
· 15 august 2026
              –  Adormirea Maicii Domnului – Hramul      
                                                 Bisericii  Scăeni;
· octombrie 2026                    –  Festivalul Toamnei;
· 08 noiembrie 2026
              –  Soborul Sf. Arhangheli Mihail şi Gavriil  
                                                      Hramul  Bisericii Boldeşti;
· 30 Noiembrie  2026                     –  Sf. Apostol Andrei 
· 1 Decembrie 2026                –  Ziua Națională a României;
· 25-26 Decembrie 2026         –  Crăciunul.   

D. Starea infracţională şi contravenţională


Oraşul Boldeşti-Scăeni se confruntă cu o lipsă acerbă de locuri de muncă cu consecinţe îngrijorătoare privind evoluţia fenomenului infracţional.

Principalele infracţiuni:
          Furturi de pe domeniul public sau privat:
     -elemente din fier sau transformatoare de la sondele aparţinând SC OMV Petrom;

     -material lemnos din domeniul forestier;

     -diverse bunuri de pe proprietăţile cetăţenilor;
Infracțiuni contra persoanei:
     -loviri sau alte violențe;
     -violență domestică.

În ceea ce priveşte faptele de natură contravenţională, marea pondere o reprezintă încălcari ale normelor de convieţuire socială, care intră sub incidenţa Legii 61/1991R pentru sancţionarea faptelor de încălcare a unor norme de convieţuire socială, a ordinii şi liniştii publice, precum şi fapte contravenţionale privind buna gospodărire a localităţii, sancţionate prin hotărâri ale Consiliului Local Boldești-Scăeni.

Principalele fapte contravenţionale:



-tulburarea liniştii publice;



-consumul de băuturi alcoolice în locuri publice, unde aceasta activitate constituie contravenţie;



-lăsarea în libertate sau fără supraveghere a animalelor care pot prezenta pericol pentru persoane sau bunuri;



-depozitarea gunoiului, resturi demolări, materiale de construcţii etc. pe domeniul public;


-necurăţarea şanţurilor, a vegetaţiei, din dreptul proprietăţii;


Persoanele care încalcă în mod frecvent normele de convieţuire socială, ordinea şi liniştea publică, savârşind infracţiuni sau contravenţii, locuiesc în partea de Nord a oraşului (Calea Unirii, str. Nouă, str. Salcâmilor, str. Poienilor, str. Lalelei), fiind în majoritate de etnie rromă.


Stările conflictuale inter/intra familiale se desfăşoară, în principal, pe fondul consumului de alcool, dar şi a neînţelegerilor privind vecinătatea sau reaua administrare a proprietăţii.


Stări conflictuale interetnice, interconfesionale sau de altă natură nu s-au manifestat pe teritoriul oraşului Boldeşti-Scăeni.

                                                      CAPITOLUL II

Dispozitivele de ordine şi siguanţă publică, misiunile şi zonele de responsabilitate

A. Dispozitivele de ordine şi siguranţă publică şi zonele de responsabilitate:
a) În oraşul Boldeşti-Scăeni delimitarea sectoarelor de siguranţă publică, a zonelor de patrulare şi a locurilor / perimetrelor unde acţionează efectivele Poliţiei locale se prezintă astfel:

Zona nr. 1 – Boldeşti cu străzile: Calea Unirii, Poienilor, Salcâmilor, Nouă, Levănţica, Livezilor, Ogoarelor, Nisipurilor, Seciului, Fântânii, Stejarului, Gladiolei, Stadionului, Vestului, Aleea Clubului, Petroliştilor, Nucilor, Viilor;

Zona nr. 2 – cuprinsă între calea ferată Ploieşti-Măneciu, limita comunei Lipăneşti, Pădurea Eforie, având ca principale artere de circulaţie DN1A (șoseaua Ploieşti-Văleni, str. Poligonului, str. Izlazului şi str. Distilării);

Zona nr. 3 – Scăeni cu străzile: Victoriei, Monumentului, Păcii, Fagului, Perilor, Falansterului, Armoniei, Colinei, Pădurii, Liliacului, Crinilor, Gloriei, Sticlari, Primăverii, Zorelelor, Industriei, Aleea Fabricii, Bucegi, zona situată în sudul oraşului;

Zona nr. 4 – cartier Balaca şi Liceul Tehnologic Teodor Diamant, cu străzile: Bucovului, Morii, Fagurilor, Cireşului, Balaca, Panselei, Câmpiei, Crizantemelor, Teleajenului, până la podul Blejoi;
Zona nr. 5 – cartier Seciu,  cu străzile: Principală, Croitoreşti, Trei Ierarhi,Puilești, Fântâna lui Mateescu, Atârnaţi, Ludului.


b) Obiectivele la care efectivele poliţiei locale efectuează pază sunt:

     1) Primăria oraşului Boldeşti-Scăeni, Calea Unirii, nr. 67;
- post fix la sediul Primăriei oraşului Boldeşti-Scăeni, acoperit cu personal contractual şi care funcţionează între orele 1900-0700  , de luni până vineri și  între orele 0700-1900 ; 1900-0700 sâmbăta, duminica și sărbătorile legale.
                     B. Misiuni specifice:


Personalul Poliţiei Locale va asigura misiuni de menţinere a ordinii şi siguranţei publice pe durata desfăşurării evenimentelor cultural-sportive:

· Zilele oraşului – loc de desfăşurare: Calea Unirii (câmp Scăeni);

· Festivalul Toamnei – loc de desfăşurare: Calea Unirii (câmp Scăeni);

· Meciuri de fotbal organizate de CS Petrolistul Boldeşti pe stadionul “Viorel Mateianu”;

· Manifestări cultural artistice desfăşurate la Casa de cultură “Mihai Eminescu”, precum şi la Căminul cultural Seciu.
· Manifestări religioase (Paști, Crăciun etc.)



C. Activităţi şi misiuni executate :

1. Patrule independente ale Serviciului de Poliție Locală 
În vederea realizării obiectivelor vizate, precum şi a programului lunar de lucru al Poliţiei Locale Boldeşti-Scăeni, dispozitivul de pază şi ordine se realizează prin patrulare astfel:

      Patrula mobilă independentă, formată din 2 poliţiști locali acţionează astfel ;

                    -  schimbul I (06°°-14°°),

                    -  schimbul II (14°°-22°°)
                    - și, în cazurile pentru care se impune, schimbul III (22°°-06°°), conform graficului, în cele 5 zone de siguranţă publică a oraşului;

      Patrulele Poliției Locale, împreună cu patrule din cadrul Inspectoratului Județean de Jandarmi Prahova și asigură un climat de ordine și siguranță publică în zonele adiacente unităților de învățământ preuniversitar, acționând pentru prevenirea și combaterea faptelor antisociale atât prin aplicarea cu fermitate a prevederilor legale în vigoare cât și prin realuizarea unor programe parteneriale cu instituițiile școlare ori organizații cu atribuții în domeniu, conform anexei nr.2, Plan Teritorial  Comun de Acțiune pentru creșterea gradului de siguranță a elevilor și a personalului didactic și prevenirea delicvenței juvenile în incinta și în zonele adiacente unităților de învățământ preuniversitar.
2.  Patrule mixte cu Poliția orașului Boldești-Scăeni 

     În cazul solicitării Poliției orașului Boldești-Scăeni, în baza  Protocolului de colaborare prevăzut în anexa nr.3,  serviciile se pot suplimenta astfel :

                     - schimbul I (06°°-14°°), patrulă mixtă formată dintr-un agent din cadrul Compartimentului de Ordine și Siguranță Publică al Poliţiei orașului Boldeşti-Scăeni şi un poliţist local, pentru acoperirea alternativă a zonelor 1-5:
           - schimbul III (22°°-06°°), patrulă mixtă formată dintr-un agent din cadrul Compartimentului de Ordine și Siguranță Publică al Poliţiei orașului Boldeşti-Scăeni şi un poliţist local, pentru acoperirea alternativă a zonelor 1-5.

Instruirea patrulelor mixte este efectuată zilnic de către Comandantul Poliției orașului Boldești-Scăeni, de ofițerii desemnați de acesta, ofițerul de serviciu sau șeful de schimb.


Pentru situaţiile cănd sunt necesare înfiinţarea de patrule sau posturi fixe pentru alte zone sau obiective se vor redacta consemne particulare pentru aceste patrule sau posturi, consemne particulare care vor deveni anexe ale prezentului Plan de ordine și siguranță publică.

CAPITOLUL III.

Efectivele aflate la dispoziţie şi suportul logistic

Șeful/Coordonatorul Serviciului Poliție locală organizează și coordonează activitatea celor 10 poliţişti locali  angrenaţi în misiuni de menţinere a ordinii şi siguranţei publice şi 6 personal contractual, care asigură paza bunurilor şi obiectivelor aflate în proprietatea Primăriei:
a) poliţişti locali
	Nr. crt.
	Nume prenume
	Grad
	Telefon
	Observaţii

	1.
	Rusu Ion
	Superior
	0733406063
	Coordonator

	2.
	Covrig Florin
	Superior
	0726963628
	

	3.
	Mateescu Marius
	Superior
	0766270348
	

	4.
	Muţeanu Daniel-Claudiu
	Superior
	0727341786
	

	5.
	Neagu Claudiu-Robert
	Superior
	0749057741
	

	6.
	Neagu Ovidiu-Ionuţ
	Superior
	0753075440
	

	7.
	Pană Gheorghe-Marian
	Superior
	0728241621
	

	8.
	Predulescu Valeriu
	Superior
	0720424713
	

	9.
	Soroiu Adrian
	Superior
	0732108724
	

	10.
	Dinu Marius Dorel
	Asistent
	0760658536
	

	b)personal contractual

	Nr. crt.
	Nume prenume
	Grad
	Telefon
	Observaţii

	1.
	Bucur George
	Paznic
	0722430724
	Pază Primărie

	2.
	Rău Florin
	Paznic
	0727196931
	Pază Primărie

	3.
	Ştefan Ciprian
	Paznic
	0726533713
	Pază Primărie

	4.
	Roșu Daniela
	Paznic
	0729861605
	Pază Primărie

	5.
	Stroe Cristian
	Paznic
	0723659911
	Pază Primărie

	6.
	Lebu Ștefan Louis
	Paznic
	0725836624
	Pază Primărie


         Fiecare poliţist local este dotat cu:

· Baston pentru autoapărare;

· Portbaston

· Lanternă cu şoc electric;

· Cătuşe;
· Portcatuşe;

· Pulverizator de mână cu substanţă iritant-lacrimogenă;

· Vestă (ham) cu elemente reflectorizante;
· Fluier metalic;

· Staţie emisie-recepţie Motorola;

· Uniformă de serviciu.

În dotarea Poliţiei locale se află un autoturism :
- Dacia DUSTER, cu nr. înmatriculare PH 22 PLB, inscripționat, echipat cu sistem de semnalizare optică și acustică model FS-880 și rampă model 8829 cu lumini alee.
CAPITOLUL IV.

Instruirea efectivelor pentru executarea activităţilor şi controlul dispozitivelor

Instruirea efectivelor se execută de către șeful de serviciu în cadrul şedinţelor lunare, desfăşurate (de regulă) în ultima zi de vineri a lunii, în sala de consiliu din primărie (în contextul pandemiei cu respectarea măsurilor de prevenire a infectării cu coronavirus și a păstrării distanței de 1,5 m între participanți).

Alarmarea pentru situaţii deosebite (incendii, explozii, avarii, atac asupra obiectivului), se execută în scopul mobilizării forţelor sau personalului din obiective, realizându-se, totodată, cooperarea cu organele abilitate să intervină în asemenea cazuri.


Alarma se poate transmite de către:


-conducerea Primăriei sau a Serviciului Poliţiei Locale pentru exerciţii şi instruirea poliţiştilor locali aflaţi în serviciu, precum şi în situaţii reale;


În situaţiile când s-au produs ori sunt pe cale să se producă unele evenimente negative, poliţiştii locali vor acţiona astfel:

1. În situaţia producerii de incendii, explozii, inundaţii sau calamităţi:

- la observarea evenimentului, poliţistul local va lua măsuri de lichidare sau de limitare a urmărilor evenimentului cu posibilităţile materiale existente în cadrul obiectivelor;

- solicită intervenţia pompierilor militari, serviciului de salvare, intervenţii gaze, în raport de situaţie;

- întreprinde primele măsuri de salvare a persoanelor (dacă e cazul) şi bunurile aflate în pericol, continuând supravegherea postului încrediţat;

- interzice pătrunderea nejustificată în obiectiv a persoanelor care nu au atribuţii pe linia lichidării evenimentului;

- la sosirea pompierilor, salvării, poliţiei, şefului obiectivului, conducerii primăriei, şefului serviciului, îi informează despre cele întâmplate, măsurile luate şi continuă supravegherea postului;

- nu admite adunarea persoanelor lângă obiectivul păzit;

- după finalizarea activităţilor, va comunica în scris despre producerea evenimentului, măsurile luate şi modul de rezolvare a situaţiei respective.

          2. În cazul scurgerilor de gaze:

- identifică locul pe unde are loc scurgerea;


- anunţă imediat Distrigaz, dispeceratul de intervenţii şi pompierii militari;

- deschide uşile şi ferestrele holurilor şi încăperilor pentru aerisire;


- evacuează eventualele persoane aflate în obiectv;


- informează şeful de obiectiv şi şeful de serviciu;


- opreşte focul din sobe, dacă este cazul;


- nu aprinde becurile din încăperi sau subsoluri;


- interzice adunarea persoanelor în apropierea obiectivului şi le avertizează asupra pericolului respectiv;


- la sosirea celor în drept să intervină pentru remedierea avariei, îi informează cu datele pe care le cunoaşte despre aceasta şi măsurile luate;


- continuă asigurarea pazei obiectivului.


3. În cazul pătrunderii cu forţa în obiective:
- foloseşte mijloacele din dotare pentru contracararea atacului şi îndepărtarea agresorului (lor), dacă poate realiza acest lucru;


- informează organele de poliţie şi şefii ierarhici despre eveniment, solicitând intervenţia acestora;


- nu permite pătrunderea în obiectiv a nici unei persoane,închizând şi încuind uşile acestuia;


- solicită sprijinul salariaţilor care se află la serviciu sau al diferitelor persoane care există în apropiere;


- dacă în urma folosirii bastonului de cauciuc, a pulverizatorului cu substanţe iritant-lacrimogene, au rezultat persoane care necesită sprijin medical va acorda primul ajutor, apoi va apela serviciul de salvare;


- la sosirea forţelor de sprijin (poliţişti), a şefilor ierarhici, poliţistul local informează despre evenimentul produs, acţiunile întreprinse şi urmările acestuia;


- asigură paza obiectivului;

- întocmeşte raport despre evenimentul produs şi măsurile luate.


Semnale şi modul de legătură:

a) prin fluier:

· semnale scurte intermitente = incendii, explozii;

· semnal prelung urmat de două scurte = atacarea poliţiştilor locali;

· semnal prelung repetat = inundaţii.

b) Prin telefon, când celelalte mijloace nu funcţionează:

· telefon de urgență - 112

· cu Primăria orașului Boldeşti-Scăeni – 0244211275;

· cu Poliţia oraşului Boldeşti-Scăeni    – 0244211293;
· cu Inspectoratul de Poliţie Judeţean Prahova – 0244/302005;
     c)
Prin staţia de emisie-recepţie se comunică cât mai succint starea de pericol existentă.

În vederea executării activităţilor de menţinere a ordinii şi siguranţei publice se stabilesc următoarele atribuţii generale, particulare şi modalităţi de folosire a mijloacelor din dotare, pe timpul executării misiunilor specifice:

A.
ATRIBUŢII GENERALE

Poliţistul local se subordonează nemijlocit Șefului/Coordonatorului Serviciului Poliţie locală.


În realizarea atribuţiilor ce-i revin potrivit legii, funcţionarul public din Poliţia locală are următoarele drepturi şi obligaţii principale:

a) să legitimeze persoanele care au încălcat dispoziţiile legale ori despre care are indicii că se pregătesc să comită sau au comis o faptă ilicită;

b) să solicite sprijinul cetăţenilor pentru urmărirea, prinderea, identificarea şi conducerea la unităţile teritoriale ale poliţiei a persoanelor care au comis fapte penale;

c) în cazul infracţiunilor flagrante, conduce şi predă unităţilor locale ale Poliţiei Române pe făptuitori, bunurile şi valorile rezultate ca urmare a încălcării legii şi ia măsurile ce se impun pentru conservarea şi paza locului faptei, dacă este cazul, până la sosirea autorităţilor abilitate;

d) să constate contravenţii şi să aplice, în condiţiile legii, sancţiunile pentru contravenţiile privind ordinea şi liniştea publică, curăţenia localităţii, reguli de comerţ stradal sau alte contravenţii pentru care i se stabilesc asemenea competenţe, prin legi, hotărâri ale Guvernului sau ale Consiliului Local;

e) să poarte şi să folosească, în condiţiile legii, numai în timpul serviciului, mijloacele de apărare şi intervenţie din dotare;

f) să conducă la sediul Poliţiei locale orice persoană care, prin acţiunile ei, periclitează viaţa altor persoane, ordinea publică sau alte valori sociale, precum şi persoanele suspecte de săvârşirea unor fapte ilegale, a căror identitate nu a putut fi stabilită în condiţiile legii şi să prezinte raport scris în legătură cu motivele conducerii persoanei respective la sediul poliţiei; în cazul nerespectării dispoziţiilor pe care le-a dat, este îndreptăţit să folosească forţa, în condiţiile legii;

g) să prevină încălcarea normelor de conviețuire socială, a faptelor cu violență și asigurarea securității elevilor și cadrelor didactice din școlile gimnaziale nr. 1 și 2, conform protocoalelor încheiate cu conducerile acestor unități de învățământ.

h) în exercitarea atribuţiilor de serviciu, este obligat să poarte insigna cu număr distinctiv de identificare şi să prezinte legitimaţia de serviciu, cu excepţia situaţiilor în care lipseşte timpul necesar pentru această formalitate; 
i) după încheierea oricărei acţiuni sau intervenţii, acesta se legitimează şi îşi declară funcţia pe care o deţine în unitatea din care face parte;

j) să folosească gratuit mijloacele de transport local, pentru executarea, în timpul serviciului, a unor misiuni în zona de competenţă.

În exercitarea drepturilor conferite de lege, funcţionarul public din poliţia locală are obligaţia să respecte întocmai drepturile fundamentale ale omului prevăzute de lege şi de Convenţia Europeană a Drepturilor Omului.

Pe timpul executării serviciului politistului local  îi este interzis:

· cititul de cărţi, reviste, ziare etc.;

· urmărirea programelor posturilor TV;

· ascultarea de muzică, ştiri etc., folosind căşti cuplate la aparatele de radio,casetofoane, reportofoane etc.;

· prepararea diferitelor feluri de mâncare;

· orice alte activităţi care nu au nici o legătură cu executarea serviciului încredinţat;

· să poarte discuţii cu cetăţenii în afară de cele impuse de natura serviciului;

· să doarmă sau să încredinţeze paza postului unei alte persoane. 
În domeniul ordinii şi siguranței publice, precum şi al pazei bunurilor, poliţia locală are următoarele atribuţii:

a) menţine ordinea şi liniştea publică în zonele şi locurile stabilite prin planul de ordine şi siguranţă publică al unităţii/subdiviziunii administrativ-teritoriale, aprobat în condiţiile legii;

b) menţine ordinea publică în imediata apropiere a unităţilor de învăţământ publice, a unităţilor sanitare publice, în parcările auto aflate pe domeniul public sau privat al unităţii/subdiviziunii administrativ-teritoriale, în zonele comerciale şi de agrement, în parcuri, pieţe, cimitire, precum şi în alte asemenea locuri publice aflate în proprietatea şi/sau în administrarea unităţilor/subdiviziunilor administrativ-teritoriale sau a altor instituţii/servicii publice de interes local, stabilite prin planul de ordine şi siguranţă publică;

c) participă, împreună cu autorităţile competente prevăzute de lege, potrivit competenţelor, la activităţi de salvare şi evacuare a persoanelor şi bunurilor periclitate de calamităţi naturale ori catastrofe, precum şi de limitare şi înlăturare a urmărilor provocate de astfel de evenimente;

d) acţionează pentru identificarea cerşetorilor, a copiilor lipsiţi de supravegherea şi ocrotirea părinţilor sau a reprezentanţilor legali, a persoanelor fără adăpost şi procedează la încredinţarea acestora serviciului public de asistenţă socială în vederea soluţionării problemelor acestora, în condiţiile legii;

e) constată contravenţii şi aplică sancţiuni, potrivit competenţei, pentru nerespectarea legislaţiei privind regimul de deţinere a câinilor periculoşi sau agresivi, a celei privind programul de gestionare a câinilor fără stăpân şi a celei privind protecţia animalelor şi sesizează serviciile specializate pentru gestionarea câinilor fără stăpân despre existenţa acestor câini şi acordă sprijin personalului specializat în capturarea şi transportul acestora la adăpost;

f) asigură protecţia personalului din aparatul de specialitate al primarului/primarului general, din instituţiile sau serviciile publice de interes local la efectuarea unor controale ori acţiuni specifice;

g) participă, împreună cu alte autorităţi competente, la asigurarea ordinii şi liniştii publice cu ocazia mitingurilor, marşurilor, demonstraţiilor, procesiunilor, acţiunilor de pichetare, acţiunilor comerciale promoţionale, manifestărilor cultural - artistice, sportive, religioase sau comemorative, după caz, precum şi a altor asemenea activităţi care se desfăşoară în spaţiul public şi care implică aglomerări de persoane;

h) asigură paza bunurilor şi obiectivelor aflate în proprietatea unităţii/subdiviziunii administrativ-teritoriale şi/sau în administrarea autorităţilor administraţiei publice locale sau a altor servicii/instituţii publice de interes local, stabilite de consiliul local;

i) constată contravenţii şi aplică sancţiuni pentru nerespectarea normelor legale privind convieţuirea socială stabilite prin legi sau acte administrative ale autorităţilor administraţiei publice centrale şi locale, pentru faptele constatate în raza teritorială de competenţă;

j) execută, în condiţiile legii, mandatele de aducere emise de organele de urmărire penală şi instanţele de judecată care arondează unitatea/subdiviziunea administrativ-teritorială, pentru persoanele care locuiesc pe raza de competenţă;

k) participă, alături de Poliţia Română, Jandarmeria Română şi celelalte forţe ce compun sistemul integrat de ordine şi siguranţă publică, pentru prevenirea şi combaterea infracţionalităţii stradale;

l) asigură măsuri de protecţie a executorilor judecătoreşti cu ocazia executărilor silite;

m) acordă, pe teritoriul unităţilor/subdiviziunilor administrativ - teritoriale, sprijin imediat structurilor competente cu atribuţii în domeniul menţinerii, asigurării şi restabilirii ordinii publice.

În domeniul circulaţiei pe drumurile publice, poliţia locală are următoarele atribuţii:

a) asigură fluenţa circulaţiei pe drumurile publice din raza teritorială de competenţă, având dreptul de a efectua semnale regulamentare de oprire a conducătorilor de autovehicule, exclusiv pentru îndeplinirea atribuţiilor conferite de lege în domeniul circulaţiei pe drumurile publice;

b) verifică integritatea mijloacelor de semnalizare rutieră şi sesizează nereguli constatate privind funcţionarea semafoarelor, starea indicatoarelor şi a marcajelor rutiere şi acordă asistenţă în zonele unde se aplică marcaje rutiere;

c) participă la acţiuni comune cu administratorul drumului pentru înlăturarea efectelor fenomenelor naturale, cum sunt: ninsoare abundentă, viscol, vânt puternic, ploaie torenţială, grindină, polei şi alte asemenea fenomene, pe drumurile publice;

d) participă, împreună cu unităţile/structurile teritoriale ale Poliţiei Române, la asigurarea măsurilor de circulaţie ocazionate de adunări publice, mitinguri, marşuri, demonstraţii, procesiuni, acţiuni de pichetare, acţiuni comerciale promoţionale, manifestări cultural-artistice, sportive, religioase sau comemorative, după caz, precum şi de alte activităţi care se desfăşoară pe drumul public şi implică aglomerări de persoane;

e) sprijină unităţile/structurile teritoriale ale Poliţiei Române în asigurarea măsurilor de circulaţie în cazul transporturilor speciale şi al celor agabaritice pe raza teritorială de competenţă;

f) acordă sprijin unităţilor/structurilor teritoriale ale Poliţiei Române în luarea măsurilor pentru asigurarea fluenţei şi siguranţei traficului;

g) asigură, în cazul accidentelor soldate cu victime, paza locului acestor accidente şi ia primele măsuri ce se impun pentru conservarea urmelor, identificarea martorilor şi a făptuitorilor şi, dacă se impune, transportul victimelor la cea mai apropiată unitate sanitară;

h) constată contravenţii şi aplică sancţiuni pentru încălcarea normelor legale privind oprirea, staţionarea, parcarea autovehiculelor şi accesul interzis;

i) constată contravenţii şi aplică sancţiuni pentru încălcarea normelor legale privind masa maximă admisă şi accesul pe anumite sectoare de drum, având dreptul de a efectua semnale de oprire a conducătorilor acestor vehicule;

j) constată contravenţii şi aplică sancţiuni pentru încălcarea normelor rutiere de către pietoni, biciclişti, conducători de mopede şi vehicule cu tracţiune animală;
k) constată contravenţii şi aplică sancţiuni pentru nerespectarea prevederilor legale referitoare la circulaţia în zona pietonală, în parcuri şi zone de agrement, precum şi pe locurile de parcare adaptate, rezervate şi semnalizate prin semnul internaţional pentru persoanele cu handicap;
l) aplică prevederile legale privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor/subdiviziunilor administrativ-teritoriale;
m) cooperează cu unităţile/structurile teritoriale ale Poliţiei Române pentru identificarea deţinătorului/utilizatorului autovehiculului care a încălcat prevederile Hotărârilor Consiliului Local, sau al autovehiculelor abandonate pe domeniul public.
B.
ATRIBUŢII PARTICULARE
B.1 Pentru polițiștii locali care execută serviciul de patrulare:

Perimetrul de patrulare: cele 5 zone de siguranţă publică ale oraşului, conform graficului de patrulare;

Durata serviciului: 06°°-14°°; 14°°-22°°; (la nevoie  22°°-06°°),conform graficului de patrulare;

La intrarea în serviciu, poliţistii locali se prezintă la sediul Poliţiei oraşului sau al Poliţiei locale, ridică materialele şi documentele necesare, după care se deplasează pe itinerariul stabilit, desfăşurând următoarele activităţi:

· patrulează în zona stabilită luând măsuri de identificare şi sancţionare contravenţională a persoanelor care tulbură ordinea şi liniştea publică, în conformitate cu prevederile Legii nr. 61/1991R;

· depistează, identifică şi sancţionează contravenţional persoanele care depozitează gunoi menajer sau ambalaje de orice fel în alte locuri decât cele destinate acestui scop, de asemenea atenţionează şi ia măsuri împotriva acelora care îşi depozitează în faţa imobilelor proprietate personală diverse materiale de construcţii (nisip, balastru etc.), împiedicănd prin aceasta circulaţia în zonă;

· atenţionează, identifică şi sancţionează contravenţional persoanele fizice sau juridice, care nu degajează zăpada depusă pe trotuarul din faţa spaţiilor ce le deţin (permanent sau temporar);

· când este sesizat de săvârşirea unor infracţiuni,ia măsuri de identificare, reţinere şi conducere a faptuitorilor la sediul Poliţiei locale, identificare a martorilor oculari, întocmind documentele procedurale ce se impun;

· verifică integritatea vitrinelor şi încuietorilor magazinelor din zonă, după ora închiderii acestora, iar atunci când constată spargeri ale acestora se edifică asupra situaţiei, verificând vizual dacă în interior se află posibili infractori, după caz, iar dacă situaţia impune,telefonic solicită sprijin;

· verifică integritatea ATM-urile din zonă, a cabinelor unde sunt instalate acestea, iar atunci cănd sunt sesizaţi de spargerea sau distrugerea acestora, ia masuri de reţinere şi identificare a făptuitorilor şi de identificare a martorilor oculari, întocmind proces-verbal cu cele constatate;
· ia măsuri de depistare şi sancţionare contravenţională a persoanelor ce distrug spaţiile verzi, băncile şi dotările din parcuri. 

În limita competenţei legale stabilite, acordă în permanenţă sprijin agentului de poliţie din cadrul patrulei mixte, acesta din urmă conducând activităţile din teren.

Dacă în timpul executării serviciului, în zona de responsabilitate se constată producerea de incendii, explozii, avarii, indiferent de locul producerii (proprietate particulară sau de stat) politistului local îi revine obligaţia să înştiinţeze organele abilitate să intervină în funcţie de natura evenimentului, în acelaşi timp se vor lua măsuri pentru salvarea persoanelor şi bunurilor aflate în pericol.

 Poliţistul local din cadrul patrulei nu are voie să execute activităţi în afara celor care au legătură cu consemnul general şi particular al patrulei.

Poliţistul local face uz de mijloacele de apărare individuale şi de imobilizare din dotare, în legitimă apărare sau stare de necesitate conform prevederilor Codului Penal.

       C. FOLOSIREA MIJLOACELOR SPECIFICE DIN DOTARE DE CĂTRE     

             POLIŢISTUL LOCAL
1. BASTONUL DE CAUCIUC
Bastonul de cauciuc este un mijloc din dotare, care se poartă la vedere în timpul executării serviciului, în port-baston sau prins cu o cureluşă de încheietura mâinii. Bastonul de cauciuc poate fi întrebuinţat împotriva persoanelor care se manifestă violent sau nu se supun somaţiilor legale, atât în scop de apărare cât şi pentru imobilizare, atunci când alte procedee şi mijloace de imobilizare nu au dat rezultate în situaţii cum ar fi:

· atacarea poliţistului local sau a altor persoane, de elemente infractoare sau turbulente;

· restabilirea ordinii tulburate de elemente recalcitrante sau care au provocat scandal;

Ca mijloc de apărare , bastonul se foloseşte pentru pararea loviturilor agresorului, în care sens, bastonul se prinde de extremităţi, cu ambele mâini şi se ţine în direcţia din care vin loviturile.

Ca mijloc de atac, bastonul de cauciuc se foloseşte pentru aplicarea de lovituri împotriva agresorului, în scopul de a-l obliga să dea drumul victimei ori să înceteze acţiunea.
Reguli ce trebuie respectate cu ocazia folosirii bastonului de cauciuc:

· persoanele sunt atenţionate să înceteze acţiunea, iar la refuz se foloseşte bastonul de cauciuc;

· primele lovituri se aplică persoanelor mai agresive, urmărindu-se încetarea agresiunii, intimidarea şi împrăştierea persoanelor turbulente;

· loviturile vor fi aplicate în limita necesităţii, aplicarea loviturilor încetând odată cu încetarea agresiunii;

· nu se aplică lovituri de baston peste cap, urechi, ochi, gât, puncte vitale şi sensibile ale corpului, deoarece s-ar putea provoca vătămări grave sau chiar moartea.

Se interzice folosirea bastonului de cauciuc împotriva:

· femeilor cu semene vizibile de sarcină;

· persoanelor invalide şi a copiilor;
· de la această situaţie se face excepţie în cazurile când cei de mai sus înfăptuiesc un atac armat sau în grup, care pune în pericol viaţa sau integritatea corporală a unei persoane sau a poliţistului local.

2. PULVERIZATORUL CU SUBSTANŢE IRITANT – LACRIMOGENE
Acest mijloc poate fi folosit împotriva persoanelor care:

· întreprind acţiuni care pun în pericol viaţa sau integritatea corporală a poliţistului local sau a altor persoane;

· încearcă să pătrundă sau pătrund fără drept în sediile organelor administraţiei publice, ale partidelor politice sau a altor instituţii de interes public ori privat şi periclitează, în orice mod, securitatea acestora ori tulbură desfăşurarea normală a activităţii;

· ultragiază organele de ordine ori persoanele cu funcţii ce implică exerciţiul autorităţii publice, prin ameninţare, lovire ,sau orice acte de violenţă.

Se interzice folosirea pulverizatorului lacrimogen împotriva:

· femeilor cu semene vădite de sarcină;

· a persoanelor cu semene vizibile de invaliditate;

· a copiilor.
Distanţa eficientă de folosire este maxim 3 metri, dar nu mai puţin de 1,5-2 metri.

Înainte de utilizare, pulverizatorul se agită, se îndreaptă cu orificiul de evacuare spre înainte şi se apasă pe butonul de acţionare.

Interdicţii de folosire:

· nu se expune la radiaţii solare sau la temperature mai mari de 50°C;

· nu se foloseşte în direcţia unei flăcări sau a unui corp incandescent;

· nu se utilizează în spaţii închise;

· nu se ameninţă în scop de amuzament.

Portul pulverizatorului va fi purtat pe centură, în suportul special confecţionat în acest sens.
3. CĂTUŞELE
Polițistul local este îndreptățit să utilizeze cătușe sau alte mijloace de imobilizare în scopul împiedicării sau neutralizării acțiunilor violente ale oricărei persoane.
În scopul prevenirii autovătămării persoanei ori apariției unei stări de pericol la adresa vieții, sănătății sau integrității corporale a polițistului local sau a altei persoane, polițistul local este îndreptățit să utilizeze cătușe sau alte mijloace de imobilizare, dacă:

a) persoana condusă la sediul poliției este cunoscută cu un comportament violent la adresa sa, a persoanelor sau bunurilor;
b) persoana condusă la sediul poliției a comis sau este suspectă de săvârșirea unei infracțiuni cu violență ori a unor acte de terorism;

c) persoana a evadat din starea legală de reținere sau deținere ori s-a sustras de la executarea unei măsuri preventive sau a unei pedepse privative de libertate;

d) dotările mijlocului de transport utilizat sau itinerariul de deplasare nu permit adoptarea altor măsuricare să previn săvârșirea unor acțiuni violente sau fuga;
e) persoana face obiectul unei măsuri privative de libertate dispuse în vederea înlăturării unei stări de pericol pentru ordinea publică.
Se interzice folosirea cătușelor sau a altor mijloace de imobilizare, precum și utilizarea bastoanelor, tonfelor, dispozitivelor cu substanțe lacrimogene și/sau paralizante, dispozitivelor cu electroșocuri, împotriva femeilor cu semne vizibile de sarcină, persoanelor cu semne vizibile ale unei dizabilități și copiilor, cu excepția cazurilor când aceștia înfăptuiesc un atac armat sau în grup, care pune în pericol viața sau integritatea corporală a uneia sau mai multor persoane.
Polițistul local este obligat să permită persoanei aflate în spațiul public, împotriva căruia sunt folosite cătușe sau alte mijloace de imobilizare, să adopte măsuri adecvate pentru acoperirea feței și a mijloacelor de imobilizare.

Reguli ce trebuie respectate cu ocazia încătuşării:
· se aleg condiţiile cele mai favorabile aplicării cătuşelor unui suspect (de loc, timp şi prezenţă a cetăţenilor);

· dacă suspectul este recidivist sau periculos, se va încătuşa înainte de a trece la controlul corporal şi al îmbrăcămintei;

· se execută energic şi cu rapiditate, întotdeauna mâinile suspectului fiind duse la spate;

Pentru aplicarea cătuşelor poliţistul local va cere persoanei să ia o poziţie de dezechilibru, cu picioarele larg depărtate şi aplecat sau rezemat de un zid sau cu faţa în jos; în continuare se aplică o brăţară de la cătuşă pe mâna imobilizată şi se duce la spate, apoi cere autoritar să ducă şi cealaltă mână la spate, aplicând şi pe aceasta brăţara.

Se va proceda în aşa fel încât să nu se producă persoanei în cauză vătămări ale integrităţii corporale, iar dacă s-au produs totuşi, să le asigure primul ajutor şi asistenţa medicală corespunzătoare

Cătuşele se păstrează în suportul special confecţionat, plasat pe centură.

4. DISPOZITIVELE  ELECTRONICE  1DE IMOBILIZARE (bastoane cu energie electrostatică)
Aceste mijloace produc paralizarea de moment a forţei agresorului, fără a-i provoca vătămări ale integrităţii corporale. Simpla atingere a părţilor descoperite ale corpului agresorului îi provoacă un şoc electric care îl face inofensiv.

Folosirea acestor mijloace se va face în conformitate cu instrucţiunile tehnice ale producătorului.

                                                            CAPITOLUL V.

                                                      DISPOZIŢII FINALE


Periodic (lunar şi ori de câte ori se impune) se va realiza o informare reciprocă cu privire la evoluţia situaţiei operative între Poliţia locală şi Poliţia oraş Boldeşti-Scăeni, ca instituţii participante la activităţile de menţinere a climatului de ordine şi siguranţă publică în oraşul Boldeşti-Scăeni.


Trimestrial, șeful Serviciului Poliţie locală va prezenta conducerii Primăriei, spre informarea Comisiei Locale de Ordine Publică şi Consiliului Local, un referat cu concluzii rezultate din evaluarea activităţilor desfăşurate.


Prezentul Plan de ordine și siguranta publică actualizat, din care face parte integrantă schiţa cu amplasarea posturilor, a fost întocmit azi 19.03.2026, în două exemplare, urmând ca, după avizare şi aprobare, să se repartizeze câte un exemplar pentru:
· Primăria oraşului Boldeşti-Săeni;

· Poliţia oraşului Boldeşti-Săeni.

ANEXE:
· ANEXA NR. 1: ORAŞ BOLDEŞTI-SCĂENI- delimitarea sectoarelor de siguranţă publică, a zonelor de patrulare şi a locurilor / perimetrelor unde acţionează efectivele poliţiei locale a orașului Boldești-Scăeni;
· ANEXA NR. 2:  Protocol de Cooperare  pentru îndeplinirea misiunii de menținere a ordinii și siguranței publice între Poliţia orașului Boldeşti-Scăeni, din cadrul Inspectoratului Judeţean de Poliţie Prahova şi Compartimentul de Poliţie Locală, din cadrul Primăriei orașului Boldeşti-Scăeni; 

· ANEXA NR. 3:  Plan Local Cadru de Acțiune pentru siguranță școlară , în anul școlar 2024-2027, la nivelul orașului Boldești-Scăeni și a comunei Lipănești, jud.Prahova.

                                                                                            TUDOR FLORINA NELI

